CELEX: 22001D0055
Language: sk
Date: 2001-05-18 00:00:00
Title: Rozhodnutie Spoločného výboru EHP č. 55/2001 z 18. mája 2001, ktorým sa mení a dopĺňa príloha VII (Vzájomné uznávanie odborných kvalifikácií) k Dohode o EHP

Dôležité právne oznámenie

|

22001D0055

Úradný vestník L 165 , 21/06/2001 S. 0060 - 0061

		Rozhodnutie Spoločného výboru EHPč. 55/2001z 18. mája 2001,ktorým sa mení a dopĺňa príloha VII (Vzájomné uznávanie odborných kvalifikácií) k Dohode o EHPSPOLOČNÝ VÝBOR EHP,so zreteľom na dohodu o Európskom hospodárskom priestore, v znení úprav vykonaných Protokolom upravujúcim Dohodu o Európskom hospodárskom priestore, ďalej len "dohoda", najmä na jej článok 98,keďže:(1) Príloha VII k dohode bola zmenená a doplnená rozhodnutím č. 89/2000 Spoločného výboru EHP z 27. októbra 2000 [1].(2) V súlade s úpravami a) II 1 v bode 1a prílohy VII k dohode (smernica Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorým sa dopĺňa smernica 89/48/EHS [2]) požiadalo Nórsko na účely dohody o zmenu prílohy C k smernici 92/51/EHS.(3) Z dôvodu zmien v štruktúre vzdelávania pri povolaniach učiteľov technických a odborných predmetov a pri povolaniach záhradných architektov a zubných technikov sa žiada zaradiť do prílohy C uvedené povolania učiteľov a vypustiť z nej zostávajúce dve povolania.(4) Pracovná skupina, pod podmienkou úpravy a) II 1 b) v bode 1a prílohy VII k dohode (smernica 92/51/EHS) posúdila žiadosť Nórska kladne,ROZHODOL TAKTO:Článok 1V úprave b) b) v bode 1a (smernica Rady 92/51/EHS) prílohy VII k dohode sa odsek začínajúci slovami "v Nórsku" a končiaci slovami "… názov "Mester"" nahrádza nasledujúcim znením:"V Nórskuodborná príprava:— učiteľov technických a odborných predmetov ("yrkesfaglærer"),ktorá predstavuje vzdelávanie a odbornú prípravu v celkovej dĺžke 18 až 20 rokov, vrátane základnej a strednej školy v trvaní 9 až 10 rokov, najmenej 3 až 4 roky prípravy na výučbu učňov - alebo 2 roky odbornej vyššej strednej školy a 2 roky prípravy na výučbu učňov, ktoré vedie k živnostenskému alebo remeselnému osvedčeniu, k odbornej praxi remeselníka v trvaní najmenej 4 roky, ďalšiemu teoretickému štúdiu remesiel v trvaní aspoň 1 rok a jednoročnému študijnému programu teórie a praxe vzdelávania."Článok 2Toto rozhodnutie nadobudne účinnosť 19. mája 2001 za predpokladu, že sa vykonali všetky oznámenia Spoločnému výboru EHP [3] podľa článku 103 ods. 1 dohody.Článok 3Toto rozhodnutie sa uverejní v časti Úradného vestníka Európskych spoločenstiev pre EHP a v jeho prílohe pre EHP.V Bruseli 18. mája 2001Za Spoločný výbor EHPpredsedaP. Westerlund[1] Ú. v. ES L 7, 11.1.2001, s. 9.[2] Ú. v. ES L 209, 24.7.1992, s. 25.[3] Podstatné podmienky neuvedené.--------------------------------------------------